Materiál na rokovanie obecného zastupiteľstva vo Svederníku

*Obecné zastupiteľstvo vo Svederníku*

Konané dňa: 19. 02. 2014

**Správa**

**o kontrolnej činnosti hlavnej kontrolórky obce Svederník**

**za rok 2013**

Predkladá: Ing. Elena Šuteková – hlavná kontrolórka obce Svederník

Materiál obsahuje:

1. Návrh na uznesenie
2. Dôvodová správa
3. Správa o kontrolnej činnosti hlavnej kontrolórky obce Svederník za rok 2013

Vypracovala: Ing. Elena Šuteková – hlavná kontrolórka obce Svederník

Predložené dňa: február 2014

**Návrh na uznesenie**

k bodu rokovania OZ – **Správa hlavného kontrolóra o kontrolnej činnosti za r. 2013**

*Obecné zastupiteľstvo vo Svederník*

**Berie na vedomie:**

1. **Správu o kontrolnej činnosti hlavnej kontrolórky obce Svederník za rok 2013**

**Dôvodová správa**

V zmysle § 18f ods. 1 písm. e) zákona SNR č. 369/1990 Zb. o obecnom zriadení v znení neskorších predpisov hlavný kontrolór predkladá obecnému zastupiteľstvu najmenej raz ročne správu o kontrolnej činnosti, a to do 60 dní po uplynutí kalendárneho roka.

Predložením Správy o kontrolnej činnosti hlavnej kontrolórky obce Svederník za rok 2013 je naplnená jedna z hlavných zákonných povinností hlavného kontrolóra.

**S p r á v a**

**o kontrolnej činnosti hlavnej kontrolórky obce Svederník za rok 2013**

V súlade s § 18f ods. l písm. e) zákona č. 369/1990 Zb. o obecnom zriadení v znení neskorších predpisov

**predkladám**

Obecnému zastupiteľstvu v obci Svederník Správu o kontrolnej činnosti hlavnej kontrolórky Obce Svederník za rok 2013, obsahom ktorej je súhrnná informácia o priebehu, procese ako aj záverov z vykonávania kontrolnej činnosti hlavnej kontrolórky v obci za uplynulý rok 2013.

Kontrolný proces je neoddeliteľnou súčasťou štruktúry riadenia samosprávy Obce Svederník a jej hospodárenia s verejnými prostriedkami, kde plní funkciu spätnej väzby. Účinná a cieľavedome uplatňovaná kontrola prispieva k neustálenému skvalitňovaniu riadiaceho procesu miestnej samosprávy.

Správa obsahuje vyhodnotenie nasledovných oblastí činnosti hlavnej kontrolórky počas obdobia roku 2013:

· výkon kontrolnej činnosti

· výkon iných odborných činností

· ostatná činnosť

**Výkon kontrolnej činnosti**

Hlavný kontrolór vykonáva kontrolu z hľadiska dodržiavania zákonných ustanovení so zameraním sa predovšetkým na dodržiavanie hospodárnosti, efektívnosti, účinnosti a účelnosti pri nakladaní s majetkom obce a obci zvereným majetkom štátu. Plní pritom úlohy stanovené v § 18 f zákona č. 369/1990 Zb. o obecnom zriadení v znení neskorších predpisov (ďalej zákon o obecnom zriadení).

Výkon kontroly vychádza z princípov nezávislosti, objektívnosti, odbornosti, nestrannosti a aktuálnosti a je realizovaný podľa metodiky uvedenej v zákone č. 502/2001 Z. z. o finančnej kontrole a vnútornom audite a o zmene a doplní niektorých zákonov v znení neskorších predpisov (ďalej zákon o finančnej kontrole).

Kontrolnej činnosti podľa zákona podliehajú obecný úrad, rozpočtová organizácia zriadená obcou, právnické osoby, v ktorých má obec majetkovú účasť a iné osoby, ktoré nakladajú s majetkom obce, alebo ktorým bol majetok obce prenechaný na užívanie, a to v rozsahu dotýkajúcom sa tohto majetku, osoby, ktorým boli poskytnuté z rozpočtu obce účelové dotácie alebo návratné finančné výpomoci, či nenávratné finančné výpomoci podľa osobitného predpisu v rozsahu nakladania s týmito prostriedkami.

V procese samosprávneho riadenia obce sú kontroly zameriavané najmä na účtovníctvo, štatistické výkazníctvo, operatívu, evidencie, rozbory hospodárskej činnosti, analýzy rozpočtového procesu, verejné obstarávanie, interné predpisy, ich dodržiavanie a súlad s platnými všeobecne záväznými právnymi predpismi.

V priebehu hodnoteného obdobia roku 2013 možno výkon kontrolnej činnosti rozdeliť do dvoch období:

1. Obdobie január 2013 – september 2013 - Ing. Viera Blažeková

Po nástupe do funkcie hlavnej kontrolórky som sa oboznámila so stavom dokumentácie ohľadom kontrolnej činnosti hlavného kontrolóra obce pred mojim nástupom na funkciu s cieľom zistiť výsledky kontrolnej činnosti a rozsah prijatých opatrení vyplývajúcich z kontrolnej činnosti.

V dokumentácii hlavného kontrolóra boli doložené nasledovné dokumenty:

* Plán kontrolnej činnosti hlavnej kontrolórky na 1. Polrok 2013
* Stanovisko hlavnej kontrolórky obce k opravenej dodávateľskej faktúre Tibora Donáta, stanovisko zo dňa 21. 03. 2013 – popisuje stav a následne uznať záväzok obce pristúpiť k úhrade záväzku v zostatkovej cene
* Stanovisko hlavnej kontrolórky k opravnej dodávateľskej faktúre Tibora Donáta, stanovisko zo dňa 28. 05. 2013 – kde popisuje stav a následný záväzok obce pristúpiť k splátkovému kalendáru dodávateľa
* Stanovisko hlavnej kontrolórky k návrhu záverečného účtu obce za rok 2012
* Správa o priebehu vykonávania kontroly za rok 2012

Z doložených dokumentov je možno urobiť záver:

* Výstupy z jednotlivých kontrolných akcií v zmysle Plánu kontrolnej činnosti hlavnej kontrolórky na I. Polrok 2013 v dokumentácii nie sú doložené. Nie je možné z mojej strany vyhodnotiť stav naplnenia Plánu kontrolnej činnosti hlavnej kontrolórky na I. polrok 2013 – **neboli identifikované opatrenia**
* Po preštudovaní Stanovísk hlavnej kontrolórky obce k opravenej dodávateľskej faktúre T. Donáta – stanovisko zo dňa 21. 03. 2013 a 28. 05. 2013 je zrejmé, že došlo k výstupom s viacerými závermi, pričom tieto závery vyústili k odporúčaniam uznať záväzok obce a tento vysporiadať splátkovým kalendárom. Opatrenie ako také nebolo definované, ale vzhľadom na rozporuplnosť vyjadrení hlavnej kontrolórky ako aj obsahu prípadu vyjadrujem pochybnosť o správnosti odporúčaného postupu. Z môjho pohľadu sa oboznámim bližšie s daným prípadom v priebehu budúceho kontrolného obdobia – **neboli identifikované opatrenia**, ale boli definované odporúčania pre obec.
* Stanovisko hlavnej kontrolórky k návrhu záverečného účtu obce za rok 2012 bol spracovaný s odporúčaním Záverečný účet schváliť bez výhrad – **neboli identifikované opatrenia.**
* Správa o priebehu vykonávania kontroly za rok 2012 – podľa obsahu **neboli identifikované žiadne opatrenia.**

Vonkajšia kontrola (NKÚ, SFK) nebola vykonaná na obci, preto neboli definované opatrenia.

V sumáre možno vyhodnotiť, že po nástupe do funkcie hlavnej kontrolórky som preverila stav definovaných a určených opatrení, ktoré však neboli identifikované ale aj z popisu dokumentácie vyhodnocujem, že nie je možné z doložených dokumentov jednoznačne vyhodnotiť, ako bol naplnený Plán kontrolnej činnosti hlavného kontrolóra za I. polrok 2013 a z toho titulu obdobie mojej predchodkyne nebudem v tejto správe hodnotiť.

1. Obdobie október 2013 – november 2013 - Ing. Elena Šuteková

Kontrolná činnosť vykonávaná hlavnou kontrolórkou bola vykonávaná v rozsahu, ktorý jej vyplýva z príslušných ustanovení zákona o obecnom zriadení v nadväznosti na dodržiavanie pravidiel kontrolnej činnosti podľa zákona o finančnej kontrole ako aj schváleným Plánom kontrolnej činnosti po schválení do funkcie.

Počet vykonaných kontrol

|  |  |  |
| --- | --- | --- |
| **Druh kontroly** | **Počet kontrol** | **Navrhnuté opatrenia** |
| Kontrola plnenia opatrení prijatých na odstránenie nedostatkov zistených pri kontrolách vnútorných a vonkajších v predchádzajúcom období | 1 | **0** |
| Kontrola príjmov a výdavkov v podmienkach obecnej samosprávy s poukazom na zákon č. 502/2001 Z. z. o finančnej kontrole a vnútornom audite a zameraním na vykonávanie PFK | 1 | **2** |
| Kontrola vybraných základných dokumentov obce a ich súlad s planou legislatívou | 1 | **1** |
| Kontroly vykonávané na základe uznesení OZ vo Svederníku | 0 | **0** |

**Ostatné činnosti HK**

1. Aktívna spolupráca pri príprave návrhu rozpočtu obce pre rok 2014
2. Účasť na rokovaniach obecného zastupiteľstva
3. Účasť na školeniach zameraných na odbornú problematiku a samovzdelávanie v súlade s požiadavkami pre výkon praxe HK obce.

V priebehu roku 2013 po mojom nástupe sme sa veľmi intenzívne venovali problematike rozpočtovej disciplíny s poukazom na ustanovenia § 12 – 14 zákona č. 583/2004 Z. z. o rozpočtových pravidlách územnej samosprávy, kde sme zaviedli systém Rozpočtových opatrení tak, aby nedochádzalo k porušovaniu rozpočtovej disciplíny obce

**Záver**

Po zhodnotení výsledkov mojej kontrolnej činnosti v roku 2013 v obci Svederník môžem konštatovať, že budem sa snažiť i naďalej dôsledne postupovať podľa zákonných pravidiel pre výkon kontroly ale toto predsavzatie je len veľmi ťažko realizovateľné vzhľadom na skutočnosť, aký je v obci stanovený úväzok pre hlavného kontrolóra. S plnou vážnosťou a zodpovednosťou je možné uviesť, že pri stanovenom úväzku v obci nie je možné naplniť zákonné povinnosti hlavného kontrolóra tak, aby bola realizovaná aj nejaká zmysluplná kontrolná práca, ak tak s výkonom 1 kontroly za pol roka. Taktiež považujem za dôležité uviesť, že za čas môjho pôsobenia bolo potrebné prioritne riešiť ďalšie iné záležitosti – poradenská činnosť a prevencia, čo z pohľadu vnútornej kontroly považujem za primárne, aby nedošlo vážnejším pochybeniam.

Vo Svederníku 18. 02. 2014

Ing. Elena Šuteková

hlavná kontrolórka obce